Publication: Magyar Közlöny
Issue: MK-1999-51 (Year: 1999, Number: 51)
Era: 1990-2004
Section: szóló 15/1998. (IV. 3.) FM rendelet (a továbbiakban: R.)
Paragraph Index: 269

b) alapanyagtermelő: ba) az a természetes személy, jogi személy vagy jogi személyiséggel nem rendelkező gazdasági társaság, akinek a vágósertés hízlalás céljából legalább kilencven napig a tulajdonában van, illetve haszonbérlet esetén legalább ki- 1999/51. szám lencven napig tartja és hizlalja, és ezt a tartás helye szerint illetékes települési falugazdász igazolja, bb) az az integrátor, akit a megyei (fővárosi) földművelésügyi hivatal (a továbbiakban: hivatal) külön jogszabályban foglaltak szerint nyilvántartásba vett, és rendelkezik a hivatal igazolásával arra vonatkozólag, hogy az intervenciós támogatást igényelheti. Az igazolás kiadásához az alábbiakat kell mellékelni: — a hivatal általi integrátori bejegyzés, — integrátori szerződés, amely tartalmazza, hogy az e rendelet szerinti intervenciós támogatás teljes összegét az általa integráltak részére továbbadja, bc) az a kereskedő (természetes személy, jogi személy, jogi személyiséggel nem rendelkező gazdasági társaság), aki a hivatal igazolásával rendelkezik arra vonatkozóan, hogy az intervenciós támogatást igényelheti. Az igazolás kiadásához az alábbiakat kell mellékelni: — írásbeli nyilatkozat és cégbírósági bejegyzés arról, hogy legalább egy éve folytat vágósertés értékesítési tevékenységet, — írásbeli nyilatkozat arról, hogy vágósertés értékesítésből származóan alapanyagtermelői tartozása nincs, — alapanyagtermelővel kötött adásvételi szerződés, amely tartalmazza, hogy a minősítési bizonylat és számla alapján járó intervenciós támogatás teljes összegét átadja az alapanyagtermelő részére az Adó- és Pénzügyi Ellenőrzési Hivatal területileg illetékes igazgatósága (a továbbiakban: APEH) által történt támogatás kifizetést követő legkésőbb 3. napon, bd) az a mezőgazdasági termékek raktározását, értékesítését, feldolgozását, a mezőgazdasági termeléshez szükséges anyagok beszerzését, valamint a mezőgazdasági termeléshez szükséges szolgáltatások nyújtását végző szövetkezet, amely a hivatal igazolásával rendelkezik arra vonatkozóan, hogy az intervenciós támogatást igényelheti. Az igazolás kiadásának feltétele: — a szövetkezet elnöke nyilatkozik arról, hogy a tagjai vágósertését értékesíti, és a vágósertést átadó tagok a ba) pontban előírt alapanyagtermelői feltételeknek eleget tesznek, — a tagjaival kötött szerződésben nyilatkozik, hogy e rendelet szerint felvett támogatást a tagok részére teljes összegben továbbadja az APEH által történt támogatás folyósítását követő legkésőbb 3. napon;

Source: https://magyarkozlony.hu/hivatalos-lapok/e7ace75f8b12bcc59ad9a8edfabefd3e17271c71/dokumentumok/e6d434530660f0c0ba1b14882dc69ec05179378d/letoltes